அவர்களைத் தொடர்ந்து பலநூறு கவிஞர்கள் எழுதவந்தபோதும், அவர்கள் அனைவரும் அந்த ஆளுமைகளை நகல் செய்பவர்களாகவே இருந்தார்கள். மேலோட்டமான உவமைகளாலும் செயற்கையான சொற்றொடர்களாலும் வரிகளை நிரப்பி முன்வைப்பவர்களாகவே இருந்தார்கள். 1931 ஆம் ஆண்டில் தமிழில் பேசும் படம் எடுப்பது ஒரு தொழிலாக தொடங்கி நிலைபெற்றபோது, அதற்கு உரையாடல்கள் எழுதவும் பாடல்கள் புனையவும் பல படைப்பாளிகள் சென்றுவிட்டார்கள். கவிதைத்துறையில் இது பெரியதொரு தேக்கத்தை உருவாக்கி, பழையபடி கவிராயர்களின் பெருக்கத்துக்கு வழிவகுத்துவிட்டது.